
אורחות חיים בבית ספר "דבורה עומר"-תשפ"ה
חברי קהילת ביה"ס דבורה עומר: תלמידים, מורים, אנשי צוות והורים פועלים למימוש חיים חברתיים תקינים המושתתים על סבלנות, כבוד הדדי, הכלה וקבלת השונה, עזרה לזולת, אכפתיות ופיתוח אחריות אישית וחברתית.
אורחות החיים מטרתם להבטיח שהתנהלות חברת הילדים בבית הספר, תהיה מושתתת על זכויות וחובות, חוקים ונהלים, אשר יבטיחו קיומה של חברה איכותית וערכית. אורחות החיים מהווים את הציפיות להתנהגות ראויה לתלמידי בית הספר ואת מדרג התגובות הצפויות של המורים והנהלת בית הספר במקרים של אי הצלחה לעמוד בהן. ביחד ניצור סביבה תומכת למידה ונפתח אחריות אישית וחברתית, ובכך, נבטיח אווירה טובה, שמחה ורצון טוב. 
	אחריות או התנהגות מצופה
	תגובה במקרה של הפרה

	נוכחות קבועה והגעה בזמן לבית הספר ולשיעורים: 
התמדה, נוכחות סדירה והקפדה על לוחות זמנים- הן תנאי בסיסי להצלחתו של התלמיד ולאקלים לימודי מיטבי.

	הגעה לבית הספר ולכיתה עד השעה 8:00. 
שער בית הספר ייסגר בשעה 8:05 ויפתח לאחר השעה 8:15, בתום הסיור הביטחוני.

בדיקת "חסר דואג "בזמן בוקר טוב כתה.

מיד בתום ההפסקה יש להיכנס לכיתה ולהיות מוכנים עם הציוד הרלוונטי לשיעור על השולחן.

יש להגיע באופן סדיר ללימודים.



	איחורים:
· קיום שיחת ברור עם התלמיד ורישום האיחור בסמארט סקול.  
· מעל 3 איחורים חוזרים ברור מול הורים.
· דרישה להשלמת שעות היעדרות בפעילות למען בית הספר/להשלמת חומר הלימודים.
*במקרים חוזרים ונשנים -  ביטוי בתעודה.
חיסורים: 
כל
· יש להקפיד על רישום היעדרות התלמיד בכל שיעור. לילד/ה שנעדר מביה"ס על ההורים לשלוח אישור. 
· היעדרות מעל  4 ימים, מחייבת אישור רופא.
· מחנכת הכיתה יוצרת קשר עם ההורים ומיידעת מנהלת.

חיסורים/איחורים תכופים וקיצוניים יועברו לטיפול של הגורמים הרלוונטיים בתוך ביה"ס, (יועצות בית הספר( ובמידת הצורך יישקל עירוב של קצין ביקור סדיר.

*כל מקרה ידון לגופו – ייתכנו שינויים בהלימה לשיקול דעת של הצוות הפדגוגי.

	הפסקת אוכל: 
ארוחת הבוקר חשובה להתפתחות התלמידים, מסייעת לריכוז וללמידה ומשמשת אתנחתא ביום הלימודים.

	· כל תלמיד יגיע עם ארוחת בוקר בריאה ומזינה: כריך, פרי/ ירק ובקבוק מים.

· בבית ספרנו ישנם ילדים אלרגנים ועל כן אין להכניס מזונות כגון: מנגו, קיווי, אפרסק, ביצים, שקדים, אגוזים, בוטנים,  פיסטוק וקשיו, אגוזים, שומשום, טחינה וחומוס.

· אין להביא ממתקים, חטיפים, עוגות, עוגיות, מעדנים או מיצים.

· הפסקת אוכל תעשה בישיבה בכיתה בלבד.
 תלמידים שלא סיימו את ארוחת הבוקר, יאכלו בישיבה במרחבים מוגדרים באישור מורה בלבד.
· חגיגות יום הולדת – יאושר כיבוד סימלי בהתאם להנחיות ביה"ס בלבד בהתחשבות בילדים אלרגיים. יושם דגש על ציון המאורע בפעילות גיבוש כיתתית.
	· אין לאפשר להביא דברי מתיקה.
· תלמיד המוציא דברי מתיקה יתבקש להכניסם לתיק במידה וזה יחזור בשנית מחנכת הכיתה תפנה להורים.

	חיזוק ההתנהגות המצופה:  צבירת נקודות כיתתיות וציון ה"כתה הבריאה" בעומר הבוקר (תעודה/גביע נייד)

	תלמידאות:  התארגנות, התנהגות בכתה, הכנת שעורי בית ויחס לזולת בזמן השיעור
הרגלי למידה ושיגרה קבועה מקנים ביטחון ומאפשרים למידה מיטבית.


	התנהגות נאותה ומכבדת בשיעורים כלפי אנשי צוות והתלמידים האחרים תוך שמירה על הכללים והנהלים.

בהגעת איש חינוך יעמדו התלמידים במקומותיהם  עם הציוד הרלוונטי לשיעור מוכן על השולחן. 

במהלך השיעור נשב בישיבה נאותה ויציבה, דיבור ברשות וקימה מהמקום או יציאה מהכיתה באישור מורה בלבד.

נקפיד על שמירת פרטיות המרחב האישי.

כניסה לשירותים רק על פי מגדר התלמיד.

שמירה על הסדר ותקינות הציוד האישי ועל ניקיון ורכוש בית הספר, לרבות ספרי ספרייה מושאלים.


	התנהגות שאינה תואמת את הנהלים והכללים תלווה בשיח המשקף את ההתנהגות מול איש הצוות הרלוונטי, ידוע מחנכת ורישום הפרעה בסמארט סקול.

טווח תגובות להפרעות באותו השיעור:
פעם ראשונה -אזהרה.
פעם שנייה -רישום הפרעה.
הפרעות חוזרות ונשנות במהלך אותו השיעור תתקיים שיחה בירור עם הרכזת/סגנית, שלילת הפסקה/ השעיה לכתה אחרת, ומכתב התנצלות למורה/תלמיד


מדרג הפרעות במהלך השיעור והשלכתם על המרכיב ההתנהגות החיובית בתעודה:
0-7                         בקביעות
7-14                       לעיתים קרובות 
15-22                     לעיתים 
23 ומעלה               לעיתים רחוקות

לכלוך במזיד והשחתת רכוש:
עשייה מתקנת של התלמיד בתחום הרכוש והסביבה או תשלום תיקון הנזק על ידי הורי התלמיד.

אי הבאת ציוד: רישום בסמארט סקול. 
מעל 5 פעמים ידוע הורים, יבוא לידי ביטוי בתעודה.

ספר ספרייה שאבד או הושחת על התלמיד להביא אחר במקומו.
* כל מקרה ידון בהתאם ובהלימה לחוזר מנכ"ל.

	חיזוק ההתנהגות המצופה: בכל שיעור המורה תציין לפחות שני ילדים בסמארט סקול על התנהגות חיובית ב"מילה טובה".

	שמירה על טוהר הבחינות - במסגרת הפעולות שביה"ס נוקט בשמירה על כללי בחנות  נאותים ושמירה על טוהר הבחינות, התלמידים יגלו ערכים של יושרה והגינות בבחינות.


	המבחן הוא אישי. 
· התלמידים/ות יבדקו היטב את תשובותיהם/ן לפני הגשת הבחינה ויוודאו שהשיבו על השאלות כנדרש.
· הפרעה מצד תלמיד/ה למהלך הבחינה, דיבור, שיטוט וכו'..הינה עבירת משמעת העלולה לפסול המבחן.
· תשובות זהות של תלמידים והמצאות של חומר עזר, כולל מכשיר לא מאושר, יביאו לפסילה של הבחינה ללא אפשרות למועד ב'.

	במקרה של אי שמירה על נהלים תקינים בזמן הבחינה:
א. התלמיד יזומן לבירור והוריו ייודעו.
ב. הפחתת נקודות מהבחינה  לכל שותף למהלך, כפי שהוחלט .
ג.  פסילת הבחינות אם הוכחה אי-שמירה על טוהר בחינות, לאחר שנעשה הליך הוגן המאפשר לתלמידים המעורבים לערער על החשד.

* יתכנו שינויים בהתאם ולשיקול דעת צוות ההוראה ובהלימה למקרה.







	מוגנות/כבוד לזולת:
כחלק מזכויות הילד וזכות התלמיד להרגיש בטוח ומוגן בין כותלי בית הספר ובכלל. אנו בונים יחד תרבות של סובלנות וסבלנות, נטולת אלימות, המעוגנת בנורמות וכללי התנהגות מקובלים. על מנת לאפשר אקלים זה, ינהגו כל באי בית הספר בכבוד הדדי בין כל השותפים. 
חשוב לנו להיות מוגנים ובטוחים בבית הספר ולכן נפנה זה אל זה בשפה נאותה, נציע עזרה ונפתור בעיות בדרכי נועם.

	כל מעשה אלימות פיזית או מילולית אסור בתכלית האיסור ובית הספר יפעל בנחישות ויגלה אפס סובלנות כלפי תופעות אלו.

אלימות פיזית: היא כל נגיעה או הטרדה לא נעימה, אי שמירה על המרחב הפרטי, דחיפה, בעיטה, שריטה, יריקה, נשיכה, משיכה בשיער, חניקה, הכשלה, זריקת חפצים או כל גרימת חבלה, הצקות, מעשי בריונות והבאת חפצים מסוכנים.

אלימות מילולית: פניה לזולת בשפה שאינה הולמת, העלבה, איומים, קללות, הפצת שמועות, חרם, פגיעה בכל אמצעי לרבות ברשתות החברתיות ובאתרי האינטרנט.








	יתקיים תהליך ברור ותיעוד האירוע:
· עצירת האירוע.
· קיום שיחת בירור של התלמידים המעורבים עם המורה אשר נכח במקום בשעת האירוע.
· תיעוד בטופס "תיעוד מקרה" עם כל התלמידים המעורבים.
· ידוע המחנכת.
· ידוע ההורים של הפוגע והנפגע.
· תיעוד בסמארט סקול.
· שיחה עם הכתה במידת הצורך תוך שמירה על צנעת הפרט.
טווח התגובות במקרה של הפרה מאותו סוג:
פעם ראשונה- בירור המקרה ע"י המורה  עם התלמידים המעורבים וידוע מחנכת, עדכון ההורים והגבלת פעילות ומשחק בהפסקה בפיקוח של מורה.  

פעם שניה- בירור ועדכון ההורים, הגבלת פעילות ומשחק בהפסקה הבאה, בפיקוח של מורה המטפל, או העברה זמנית לכיתה אחרת למחרת ומתן מכתב התראה לפני השעיה (לעדכן מחנכת + רכזת באישור מנהלת).

פעם שלישית- בירור המקרה ועדכון ההורים, השעיית התלמיד בביתו עד ליומיים באישור מנהלת ביה"ס, התלמיד יקבל משימה חינוכית לזמן ההשעיה אותה יגיש למחנכת. בוקר למחרת ההשעיה תתקיים פגישה בנוכחות ההורים ונציג הנהלת ביה"ס (באישור מנהלת).

התנהגות אלימה חריגה או נשנית:
התניית השתתפות התלמיד בפעילויות חוץ בית ספרית בליווי ההורים (הודעה בכתב להורים תימסר 10 ימים מראש).

ההתנהגות תבוא לידי ביטוי בתעודה.

*כל מקרה ידון בהתאם ובהלימה לחוזר מנכ"ל וזכויות הילד. 

	חיזוק ההתנהגות המצופה: מכתב/תעודת הערכה ישלח להורים . תעודת הערכה תינתן ב"עומר הבוקר".  

	תלבושת אחידה והופעה ראויה
תלבושת  אחידה מחזקת את תחושת השייכות לביה"ס, חשוב להקפיד על הופעה מכובדת וראויה כראוי במוסד חינוכי.

	חולצה חלקה עם סמל / עליונית חלקה.
חולצת ביה"ס באורך מלא.
מכנס באורך של לפחות אמצע הירך.
נעליים סגורות/ סנדלים סגורות.
אין לבוא בכפכפים אונעלי קרוקס.

בשיעורי ספורט וריקוד - חובה להגיע בבגדי ונעלי ספורט.

בימי שישי בהם נערך "עומר הבוקר" ובימים מיוחדים באים בחולצה לבנה עם סמל בית הספר.
בימי שישי רגילים – מותר לבוא בלבוש חופשי בהתאם להנחיות בית הספר וסיכום מנהיגות חברתית.

בפעילות חוץ בית ספרית- יש להגיע עם חולצת בית ספר בצבע הנבחר של השכבה.


מטעמי בטיחות עגילים צמודים לאוזן, 
שיער ארוך אסוף.
אין להגיע בשיער צבוע או בתגלחות שונות כמו: מארינס, מוהיקן וכו'...
אין להגיע עם לק  בציפורניים ואיפור.

	פעם ראשונה – הערה בסמארט סקול.

פעם שניה- הערה בסמארט סקול ועדכון ההורים.

פעם שלישית- ההורה יתבקש להביא לתלמיד בגדי החלפה.

אי הגעה בתלבושת אחידה והופעה ראויה באופן תכוף, עשויים להשתקף בתעודה.

*כל מקרה ידון לגופו – ייתכנו שינויים בהלימה לשיקול דעת של הצוות הפדגוגי.

	חיזוק ההתנהגות המצופה: יצוין בסעיף תלבושת בתעודה.


	התנהלות בזמן ההפסקות: 
זמן ההפסקה מהווה פסק זמן להירגעות, התחברות, אוורור, משחק, והנאה תוך שמירה על בטיחות וכללי התנהגות מכבדים. זמן ההפסקה ישמש לקידום יוזמות של התלמידים, הפעלות ומשחקי העשרה מגוונים. נדאג ש"אף אחד לא יישאר לבד".


	· ביציאה להפסקה נרד ונעלה במדרגות בהליכה זהירה בצד ימין של המדרגות. אין לטפס על המעקה.
· אין לרוץ בתוך המבנה.
· אין להישאר בכיתות בזמן ההפסקה למעט תורני הכיתה.
· יש להקשיב למורה תורן.
· מותר לשחק בזמן ההפסקה בכדור ספוג בלבד, אך ורק מחוץ למבנה.
	מעורבות באלימות פיזית או מילולית בזמן ההפסקה תגרור את הצעדים על פי המדרג המצוין בסעיף מוגנות/כבוד לזולת.

אי שמירה על הבטיחות והכללים תגרור שיח בזמן סביר ורלוונטי למקרה.


*כל מקרה ידון לגופו – ייתכנו שינויים בהלימה לשיקול דעת של הצוות הפדגוגי.




	חיזוק התנהגות מצופה: כתה אשר תשחק באופן מלכד ומגבש תזכה בפעילויות חברתיות נוספות.




	שימוש בטכנולוגיה אישית בבית הספר: 
מומלץ לא להביא מכשירים ניידים או טכנולוגיים לבית הספר ובית הספר אינו אחראי לנזק שיגרם למכשיר או לאובדנו.



	שימוש טכנולוגי שלא לצורך- משמש הפרה בוטה!
השימוש בטלפון סלולרי ומכשירים המחוברים אליו אסור בכל רחבי בית הספר. במהלך יום הלימודים יש להשאיר את המכשיר בתוך התיק כשהוא כבוי. חל איסור מוחלט להגיע עם שעון חכם לביה"ס.

צילום או הקלטה בזמן שיעור באמצעות הטלפון הנייד אסורים בהחלט. אין לצלם אדם שלא בידיעתו ושלא בהסכמתו .
צילום במהלך פעילות חינוכית (בתוך הכיתה או מחוצה לה) ייעשה בהתאם להנחיות הצוות החינוכי, ובתנאי שלא יפגע בכבודו של המצולם ובצנעת הפרט שלו.
	· שיחת בירור.
· המכשיר יילקח ע"י המנהלת ורק ההורים יקבלו אותו בחזרה.
· יידוע ההורים.
במקרים של שימוש חוזר התגובה תהיה בהתאם להחלטות בית הספר על הפרות משמעת.

*כל מקרה ידון לגופו – ייתכנו שינויים בהלימה לשיקול דעת של הצוות הפדגוגי.




	אלימות ברשת – פגיעה מקוונת: 
גלישה באינטרנט ושימוש ברשתות החברתיות, אפליקציות, כלים דיגיטליים ופעילות בקבוצות השונות הינם בעלי השפעה על האקלים החברתי וההתנהגותי ועל כן יש לשמור על שימוש הולם ובטוח ביחס לכלל באי בית הספר ושמירה על פרטיות אישית וחברתית. 



	
פגיעה מקוונת: פגיעה מילולית, הפצת שמועה באמצעים דיגיטליים, התחזות וכתיבת תוכן בשם האחר, פתיחת קבוצות, הטלת חרם, הוצאת תלמידים מקבוצות, העלאת תכנים מביכים לרבות צילומים או הקלטות, וכיוצ"ב.

	· עצירת הפגיעה: בירור הפרטים ותיעודם, הפסקת הפגיעה והסרת התוכן הפוגעני ככל שהדבר ניתן.
· יידוע ההורים של הפוגע והנפגע.
· שיחה עם הכיתה תוך שמירה על צנעת הפרט.
· המשך טיפול בתלמידים המעורבים בהתאם לצורך ולחומרת האירוע.
· עשייה חינוכית מתקנת כמו הכנת עבודה.
· ביטוי בתעודה בסעיף "התנהגות".
· במקרים חמורים - בשיקול דעת מנהלת ביה"ס: 
· השעיה ל-1-2 ימים.
· דיווח למפקח ביה"ס.
· דיווח לגורמי רווחה או משטרה (בכפוף לדיווח למפקח ביה"ס).

*כל מקרה ידון לגופו – ייתכנו שינויים בהלימה לשיקול דעת של הצוות הפדגוגי.



*במקרים קיצוניים ינהג בית הספר מידית ובחומרה מעבר למדרג המצוין לעיל.




שיח ותקשורת הורים-מורים
· שיתוף פעולה בין הורים ומורים ומעורבות ההורים בתפקוד התלמיד/ה יסייעו בקידומו/ה הלימודי והחינוכי.
· לכל ילד, מורה והורה הזכות להיות שותף לשיח מתוך הבנה לצרכי האחר, ומתוך הסכמה וכבוד לאחריות כל צד במעשה החינוכי.
· הקפדה על תרבות דיבור, שפה מכבדת והתחשבות בזולת תסייע לתקשורת איכותית ובונה בין כל חברי קהילת בית הספר.
קשר בין הורים ומורים יתקיים באופנים ידועים ומוגדרים: 
· שיחת טלפון (בשעות המקובלות), מכתב בכתב או דיגיטלי, הודעות/הערות אישיות בסמארט סקול ומפגשים פרונטליים.
· מפגשים פרונטליים יקבעו בתיאום מראש עם המורה ויתנהלו באופן מכובד לכל הצדדים תוך שמירה על צנעת הפרט וכבודו.  על ההורים להגיע לכל מפגשי הורה-מורה שיקבעו. אם נבצר מהם להגיע, ידאגו מראש לתאום מועד אחר.
פניה לשם בירור עניין או אירוע  תעשה עפ"י הסדר הבא: מורה, מחנכת, רכזת שכבה,    
  סגנית מנהלת, יועצת/ מנהלת.
· בכל עניין ונושא יפנו ההורים תחילה למורה או למחנכת הכתה לבירור ולפתרון.  
· פניה למנהלת ביה"ס ו/או לגורמים נוספים בביה"ס תתבצע רק לאחר  שיחה עם המורה ו/או מחנכת הכתה, ובתיאום מראש. 
· למעט מקרים חריגים בהם נדרשת התערבות מיידית של מנהלת בית הספר/איש צוות בהתאם לצורך ולהפעלת שיקול דעת ההורה.
כניסות ויציאות מביה"ס
· לא תתאפשר כניסת הורים לבית הספר במהלך יום הלימודים, למעט הורים המגיעים לפגישה שנקבעה מראש ומצוינת אצל שומר ביה"ס.
· אין לשחרר ילד/ה באמצע יום לימודים, ללא ליווי מבוגר. על המבוגר להגיע לשער ביה"ס ולהודיע למזכירות.  המזכירה תוודא מי לוקח את הילד\ה  ותיתן אישור כתוב אותו יש להציג לשומר ביציאה. 
· פעילויות מחוץ לבית הספר יש מחייבות לאישור יציאה חתום מההורים. ילד ללא אישור לא יוכל לצאת לפעילות. ילדים עם בעיות רפואיות/התנהגותיות ידרשו להגיע בליווי מבוגר בהתאם לעניין ושיקול דעת ביה"ס. ישלח מכתב להורים עם התראה של שבוע מראש.
----------------------------------------------------------------------------------------------------
"אין די בחקר המידות הטובות, אלא עלינו להתאמץ לרכוש אותן ולהשתמש בהן" (אריסטו).
אנו משפחת________  _____ מאשרים כי קראנו את אורחות החיים של ביה"ס "דבורה עומר" ונפעל כדי לקיים סביבה מוגנת ואכפתית שמאפשרת למידה באקלים מיטבי.

________________      ________________     ______________________ 
שם התלמיד + כתה	            ההורים			 חתימות 



תאריך:______________  שיעור/הפסקה:___________ מקום:_______________
שם התלמיד:___________ כיתה: _______________		

טופס תיעוד מקרה
שמות המעורבים + כתה: _________________________________________
___________________________________________________________
___________________________________________________________

פירוט האירוע:_________________________________________________
___________________________________________________________
___________________________________________________________
___________________________________________________________
___________________________________________________________
___________________________________________________________
___________________________________________________________
___________________________________________________________
___________________________________________________________
___________________________________________________________

כיצד ניתן לפתור את האירוע אחרת? __________________________________
___________________________________________________________
___________________________________________________________
___________________________________________________________
___________________________________________________________
___________________________________________________________
___________________________________________________________
___________________________________________________________


שם המורה המטפל:_______________

